**Milí rodičia,**

Vzhľadom k pretrvávajúcej pandemickej situácii, je nutné organizovať vyšetrenia v pozmenenom režime:

* Vyšetrenia, ktoré **bude možné zrealizovať po dohode so zriaďovateľom a riaditeľkou v priestoroch materských škôl**, budú realizované s deťmi individuálnou formou – teda nie skupinovo, ako tomu bolo v predchádzajúcich rokoch.
* Vyšetrenia, ktoré nebudú môcť byť realizované v priestoroch MŠ, budú uskutočnené **priamo v CPPPaP Púchov.**

O vyšetrenie školskej zrelosti môže požiadať každý rodič, ktorý si nie je istý zaškolením dieťaťa a to **na základe individuálnej žiadosti**, alebo **po odporúčaní materskej školy,** ktorú dieťa navštevuje.

**Jedná sa najmä o deti:**

* u ktorých rodičia z nejakých dôvodov (zdravotné, rodinné, ...) zvažujú odloženie nástupu do školy,
* ktoré sa javia ako problematické vo vývine,
* alebo tzv. „letné“ deti, narodené v mesiacoch jún, júl a august.

Pri návšteve prosíme predložiť vypísaný *Anamnestický dotazník* a *Informovaný súhlas rodiča s individuálnym vyšetrením* *školskej zrelosti* (nájdete na stiahnutie v sekcii Dokumenty)

Odborný zamestnanec bude posudzovať stav dieťaťa **komplexne**, po preskúmaní všetkých aspektov ovplyvňujúcich jeho vývin. Výsledok s odporúčaniami bude po odkonzultovaní s pedagogickým zamestnancom príslušnej MŠ spracovaný a dodatočne zaslaný. Rodičia sa budú môcť informovať o výsledku telefonicky.

V prípade záujmu náš môžete kontaktovať telefonicky **042/4632849** alebo mailom na **poradna.puchov@gmail.com**

Mgr. Iveta Smahová,

Riaditeľka CPPPaP Púchov